Balkanaj miksitaj arbaroj

eta|220px|Tutmonda disvastiĝo de la mezvarmaj foliaj kaj miksitaj arbaroj.

La **balkanaj miksitaj arbaroj** estas tersupraĵa ekoregiono el la mediteranea ekoprovinco de la palearktisa ekozono laŭ la tipologio de la Monda Natur-Fonduso (WWF). La ekoregiono kongruas kun samnoma ekoregiono difinita de la Eŭropa Vivmedia Agentejo. Biome ĝi apartenas al mezvarmaj foliaj kaj miksaj arbaroj de Balkana Duoninsulo.

## Situo 
La balkanaj miksitaj arbaroj kovras multon de la valoj, ebenaĵoj kaj montaraj deklivoj en Orienta Balkano je diferencaj altitudoj (escepte de Rodopoj kaj Balkana Montaro, kie ili estas anstataŭitaj de la Rodopaj miksitaj montarbaroj ). Ili etendiĝas ekde proksimume Drina-Valo ĝis la marbordoj de Nigra Maro, Marmora Maro kaj Egea Maro. La ekoregiono okupas 224 400 kvadratajn kilometrojn en Turkujo, Grekujo, Nord-Makedonujo, Bulgarujo, Rumanujo, Serbujo (Kosovo). La ekoregiono estas ĉirkaŭata de la Foliarbaroj apud Nigra Maro kaj de Kolĥido (en Turkujo, Kartvelujo kaj Bulgarujo), la egeaj kaj okcident-turkaj sklerofilaj kaj miksaj arbaroj (en Grekujo), la pindaj miksaj arbaroj (en Grekujo, Nord-Makedonujo kaj Albanujo), dinaraj miksaj arbaroj (en Montenegro kaj Bosnujo kaj Hercegovino), panoniaj miksaj arbaroj (en Bosnujo kaj Herzegovino, Serbujo kaj Rumanujo), karpataj montaraj koniferaroj, centra-eŭropaj miksaj arbaroj (ambaŭ en Rumanujo), same kiel la orient-eŭropaj arbarstepoj kaj la pontusaj stepoj (ambaŭ situantaj en Rumanujo kaj Bulgarujo).

## Priskribo 
eta|maldekstre|220px|Arbaroj ĉe la bulgara nigra-mara marbordo.
La klimato de la ekoregiono plejofte estas, laŭ la klimata klasifiko de Köppen, humid-subtropika (tipo Cfa) ĝis humid-varmsomer-kontinenta kun humidaj vintroj (tipo Dfb).

Pluraj specioj de deciduaj (plej okulfrape hungara kverko (*Quercus frainetto* Ten.), same kiel muska kverko (*Quercus cerris* L.), lanuga kverko (*Quercus pubescens* Willd.) kaj aliaj, superregas plimulton de la arbaroj de la ekoregiono, alternante je pli altaj montoflankoj (super 800–1200 m) plejofte kun eŭropa fago, orienta karpeno, eŭropa karpeno kaj kun tiaj koniferoj kiaj arbara pino, makedona pino (*Pinus peuce*), blanka abio kaj ordinara piceo. La plej altaj pintoj subtenas montar-tundran vegetaĵaron.

Fitogeografie, la ekoregiono parte situas en tri diferencaj Flaŭraj Provincoj (Centra Eŭropo, Ilirio, Ponto Eŭksino) de la Ĉirkaŭboreala Regiono ene de la Holarkta Regno (laŭ la klasifiko de Armen Takhtajan).

## Vidu ankaŭ 
* Ekologia klasifiko de la tersupraĵoj
* Konservada stato de ekoregiono

## Eksteraj ligiloj 
*  Ekoregiono PA0404 : Balkanaj miksaj arbaroj (WWF)
*  Balkanaj miksaj arbaroj (*WWF-Wildworld*)
*  Balkanaj miksaj arbaroj (*Wildworld*) - Nacia Geografia Societo
*  Balkanaj miksaj arbaroj (*The Encyclopedia of Earth*)
*  Balkanaj miksaj arbaroj (*Globalspecies*) 
*  Situo de la ekoregiono : tajpu *Balkan mixed forests* 
*  Cifereca Mapo de Eŭropaj Ekologiaj Regionoj

Kategorio:Palearktisaj ekoregionoj
Kategorio:Mezvarmaj foliaj kaj miksaj arbaroj
Kategorio:Geografio de Bulgario
Kategorio:Geografio de Grekio
Kategorio:Geografio de Serbio
Kategorio:Geografio de Turkio
Kategorio:Geografio de Nord-Makedonio
Kategorio:Geografio de Rumanio
Kategorio:Balkana duoninsulo